Lav et referat af nedenstående tekst:

Tekst:
Tre 14-årige drenge blev dræbt under et "markræs" med en fem ton tung militærlastbil, en såkaldt Unimoc Als ved Hadsund lørdag. En fjerde dreng, er indlagt på Aalborg sygehus med svære kvæstelser, men han var søndag morgen uden for livsfare. De tre dræbte blev klemt ihjel, da lastbilen væltede om på hovedet i en tre-fire meter dyb afvandingsgrøft på Måvej i Als. Lastbilen, som er et pensioneret militærkøretøj, tilhørte den enes af drengenes far. - Bilen ligger på taget i en cirka fire meter dyb afvandingsgrøft. De tre af dem er blevet klemt ihjel. Om de er blevet slynget ud eller er klemt inde i førerhuset, ved jeg ikke lige nu, siger Bruno Brix, vagthavende i Nordjyllands Politi til Ritzau. Det er også stadig uvist, om drengene havde lånt eller taget lastbilen til markræset. Drengene menes at have ligget i grøften under og ved siden af lastbilen i op mod fire timer, før de blev fundet ved 19-tiden søndag. Det var pårørende til drengene, der slog alarm til politiet. Flere af drengenes familiemedlemmer var ude at lede efter dem, da de ikke kom hjem til aftalt tid. Politiet er ved at undersøge, hvad der førte til det fatale uheld, men peger på manglende køreerfaring og høj fart som mulig årsag.

Referat:
Tre 14-årige dræbt og en hårdt kvæstet efter markræs i en fem ton tung militærlastbil ved Hadsund i Jylland.